17.   כתב תביעה מתוקן
בבית-הדין הרבני האזורי

ב_________                                                                                                  תיק מס'_________
בעניין:

____________ ת"ז __________



על-ידי בא-כוחו עורך-דין _________



מרח' _________  עיר _________




טל' __________  פקס' ________

"התובע"




נ ג ד




____________ ת"ז __________



מרח' ________  עיר __________




טל' _________ פקס'  _________

"הנתבעת"

מהות התביעה: גירושין וכל הכרוך בה, לרבות מזנות אישה וילדים, חלוקת רכוש, פירוק שיתוף בדירה, פירוק שיתוף במיטלטלין, משמורת הילדים וכו'.

כתב תביעה מתוקן
כתב תביעה זה הינו תחליף לכתב התביעה לגירושין אותו הגיש התובע כנגד הנתבעת ביום ___________ כאשר בו נכרכים כל ענייני הגירושין כדין ומפורטות בהרחבה עילות הגירושין של התובע.

1.
התובע והנתבעת נישאו זל"ז כדמו"י ביום _________ בעיר _________.

2.
מנישואין אלה נולדו לצדדים שלושת הילדים כדלקמן:


א.
הבת _________ ת"ז _________ ילידת _________ (קטינה כיום);


ב.
הבן  _________ ת"ז _________  יליד  _________   (קטין כיום);


ג.
הבת _________ ת"ז _________ ילידת _________ (קטינה כיום).

3.
הצדדים מתגוררים כיום ביחד עם הילדים, בדירה בת _______ חדרים, אשר הבעלות בה רשומה על-שם שניהם, והמצויה ברח' __________ ב_________ וידועה כתת-חלקה _________ של חלקה _________ בגוש _________ (להלן: "הדירה").

הרקע לגירושין:

4.
מאז שנישאו הצדדים ידעו יחסיהם עליות ומורדות חדשות לבקרים והכל נוכח אופיה ומזגה הסוער, העצבני והבלתי-מתפשר של הנתבעת.

5.
הצדדים שניהם באים מבתים דתיים וחרדיים ואשר לכאורה אמורים לקיים אורח-חיים דתי חרדי על כל המשתמע מכך. ברם, לצערו של התובע הדברים בתקופה האחרונה בכל הקשור לנתבע אך הולך ומחמיר והנתבעת מתחילה לגלות סמנים מדאיגים של חילוניות וחזרה בשאלה.


לאחרונה, לאחר שזרקה הנתבע את התובעת מבית המגורים תוך איומים שאם לא ייצא מהבית תפנה למשטרה ותעליל עליו עלילות שווא ע מנת שיוציאו מהבית, החלה הנתבעת להכניס עיתונות חילונית והרסנית לבית הצדדים, עיתונות אשר מעולם לא היה כל מקום ומשכן בביתם. המדובר בעיתון ________ ועיתון ________ אשר הוכנסו לבית הצדדים באופן שגורם לתובע להיות חרד לגורל ילדיו והחינוך שלהם לעתיד לבוא.


הגדילה הנתבעת עת חיברה את קו הטלפון הביתי לשירותי אינטרנט מהיר וזאת מבלי ליידע את התובע ו/או לקבל הסכמתו.


כאשר העיר התובע לנתבעת על כך, חטף הוא ממנה מטר של צעקות, קללות וגידופים אשר יש בהם לבייש את התובע ואת הנתבעת בשל אורח-חיים החרדי.


הנתבעת אינה עושה כל חשבון לתובע וכל פעם כאשר היא מתפרצת כלפיו היא עושה כן בצעקות רמות כדי להשמיע את השכנים ותוך כדי איומים כי בכוח צעקותיה להרע לו וכי כדאי לו להיזהר ממנה.

6.
על-אף הנ"ל התובע נהג בנתבעת ביחס חם והאוהב. ואילו הנתבעת על-אף יחסו החם והאוהב של התובע כלפיה נהגה הנתבעת לזלזל בתובע במפגיע ועשתה כן לא אחת מול פני הילדים ו/או בני משפחה קרובים ו/או השכנים לדירה, ללא כל בושה מצידה. הנתבעת נהגה לקלל ולצעוק על התובע כמעט בכל הזדמנות ואף מבלי כל סיבה. התנהגותה זו היתה ועודה דרך חיים של הנתבעת.


פעמים רבות לאחר צעקותיה של הנתבעת וקללותיה כלפי התובע היתה נרגעת היא לחלוטין ומשוחחת עם התובע כאילו דבר לא אירע ביניהם זה מכבר.


התובע איננו יודע איך "לאכול" את התנהגותה הקיצונית והבלתי-שפויה האמורה של הנתבעת. אשר, כאמור, היתה נרגעת לאחר מטח הצעקות והקללות כאילו מאומה לא אירע בחייה.


התנהגותה הנ"ל של הנתבעת כלפי התובע גרמה לא לדפרסיה של ממש, שכן אין ולא יכול הוא היה להבין את פשר התנהגותה הקיצונית של הנתבעת כלפיו וכאמור לעיל.

7.
על-אף האמור השתדל התובע בכל מאודו לרצות את הנתבעת ועשה את הכל אשר לאל ידו לפייסה במילים אוהבות, פרגון, מתנות אין ספור וכו'. ברם, ככל שהשתדל התובע כך הלך יחסה של הנתבעת אליו והקצין לשלילה. התובע הגיע למסקנה כי יחסה זו של הנתבעת אליו הוא באופיה הטבוע בה וכי בעצם לא ניתן לשנות בה דבר.

8.
לנוכח קיומם של שלושת הילדים והרצון לשמור על התא המשפחתי החם לילדיו, הבליג התובע על יחסה העולב והמשפיל הנ"ל של הנתבעת כלפיו ו-"סחב" את החיים המשותפים עימה, אולם לא עוד.

9.
ויוער, כי יחסה הנ"ל של הנתבעת כלפי התובע היה נעשה על ידה בכל עת ובכל מקום ובכל זמן. ללא כל בושה או חרטה.

10.
נראה בעליל כי אין התובעת אוהבת את התובע כלל והמצב בו מצויים הצדדים יוכיח, הכל כאמור להלן.

11.
לפני כ__________ שנים פרצה מריבה בין הצדים, אחת מינה רבות, והנתבעת התלוננה כנגד התובע למשטרה. ומאז החל המצב בין הצדדים להתדרדר אל פי התהום. יחסה השלילי של הנתבעת כלפי התובע הלך והחריף והגיע למצב של מריבות כמעט יום-יומיות ביניהם והכל בנוכחות הילדים. המריבות הלכו וגברו באופן שהנתבעת היתה מכה פיזית את התובע וגורמת לו חבלות של ממש.


לפני כ_______ שוב פרצה מריבה בין הצדדים. הפעם פרצה המריבה לאחר שהתובע בה בטרוניה כלפי הנתבעת מדוע עשתה היא חיבור לאינטרנט עת נודע לו על כך באקראי מדבר דואר שהגיע מחברת בזק לבית הצדדים ואשר מוען על-שם הצדדים כאחד. הנתבעת החלה להכות את התובע פיזית ולאיים עליו כי תלך למשטרה ותתלונן עליו כי איים עליה. 


התובע, בשל הדאגה לחינוך ילדיו ולאורח-חייה המשתולל והולך של הנתבעת, ביקש מאת הנתבעת שלא תחבר את האינטרנט לבית הצדדים. התובע ניסה לשכנע את הנתבעת איזה הרס עשוי חיבור זה להביא לנפשות הילדים ובכלל לצדדים. ברם, כל פניו התובע נפלו על אוזניים ערלות. 


הנתבעת החלה משתוללת וצועקת בקולי קולות על התובע ואף הכתה אותו פיזית. על-מנת להקדים תרופה למכה וכפי שאיימה עליו בעבר כי תעשה, הנתבעת הזמינה לתובע משטרה לבית הצדדים. המשטרה אשר הגיעה בקשה מאת התובע להתלוות אליהם לניידת לנסוע עמה לתחנת המשטרה. התובע לעיני ילדיו ולעיני השכנים בצהרי היום, נאלץ להתלוות לשוטרים לעלות לניידת. אוי לאותה בושה וכלימה אותה חוו התובע וילדיו, ולנתבעת כלל הדבר לא הזיז ולא איכפת.


הנתבעת אכן פנתה למשטרה והתלוננה כי התובע איים עליה. בנסיבות אלה הורחק על-ידי המשטרה התובע מבית מגורי הצדדים ל_________ ימים.


בנסיבות אלה בהם התובע מורחק מביתו והילדים מצויים בחיק הנתבעת מהווה הדבר עבורם איום וסכנה של ממש לשלומם הנפשי החרדי של הילדים הכל בין הייתר לנוכח החיבור האינטרנטי לבית מגורי הצדדים אשר תוצאותיו הרות האסון ידועות לכל ומיותר להכביר במילים בעניין זה.

12.
זאת ועוד, במקום שכתפה של הנתבעת תשמש משענת לתובע הלכה זו והתרחקה ממנו במפגיע דבר שהגביר את המתח והקרע ביניהם.

13.
התנהגותה של הנתבעת כלפי התובע הינה קוטבית ומשתנה ללא הרף. הנתבעת מסוגלת לצעוק על התובע לנכותו ולגרום לו לחבלות של ממש בגופו, מחד, ומאידך, לאחר שהשתוללה והקימה רעש וצעקות להירגע כאילו דבר לא קרה ביניהם ואז לשוחח עמו ברוגע ונועם. התנהגות זו גורמת לתובע בלבול רב ואין הוא יודע עד היום איך להתנהג עמה. סלחנותו של התובע מתפרשת אצל הנתבעת כחולשה ומשום כך ממשיכה היא ומגבירה את ייחסה העוין השתלטני כלפי התובע.
14.
התובע חושש מאוד לגורל ילדיו אשר נתונים לחסדיה של הנתבעת אשר אינה חוסכת את צעקותיה אף כלפיהם או צעקותיה וקללותיה כלפי התובע בנוכחות הילדים. בעבר היו התפרצויות זעם של הנתבעת כלפי התובע בנוכחות הילדים אשר בכו והתחננו כלפי הנתבעת כי תחדל מהתנהגותה, ברם, דבר לא עזר. הנתבעת אינה חסה על התובע וילדיהם אשר מתביישים מהתנהגותה האגרסיבית והצעקנית ללא כל בושה גם אם השכנים והעוברים ושבים שומעים זאת.

15.
זאת ועוד, הנתבעת עושה הכל כדי לגרום לתובע חיסרון כיס ובזבוז כספים לשווא. הנתבעת מסוגלת להתקשר למכשיר הפלפון של התובע מאות פעמים, פעם אחר פעם, ביודעה כי כל שיחה כזו עולה למשפחה סך של כ_____ אג'. במהלך הדיון יציג התובע תדפיסי חשבון הפלפון שלו ויראה את ההתנהגות הבלתי-סבירה של הנתבעת כלפיו וכלפי ממונו. 

16.
כיום מצוי התובע מחוץ לביתו ואילו הנתבעת מצויה בבית עם הילדים. הנתבעת משתמשת בילדים כדי לנגח את התובע ואין היא מוכנה כי הוא יראה אותן במועדים בהם הוא מבקש. הנתבעת אינה חדלה מלאיים על התובע ולהפחידו כי תתלונן עליו חדשות לבקרים אפילו בתלונות שווא. התובע אשר הינו אישיות ציבורית מוכרת בעולם החרדי בהיותו מוכר, חושש מאוד מצעדים אגרסיביים אלה הגם שאינם נכונים מסבים הם לו נזק כלכלי, נפשי ותדמיתי.


בעקבות הסכסוך האחרון ערבה הנתבעת בסכסוך זה את אחיה החילוניים (הנתבעת הינה בת למשפחה ברוכת ילדים), ואלה איימו על התובע כי יבולע לו אם לא ייעתר לגחמותיה של הנתבעת, מחד, ואם ינסה לשוב לבית הצדדים בתום מועד ההרחקה המשטרתי שהוצא נגדו כאמור.


התובע איננו חפץ להתעמת עם אחיה של הנתבעת. ברם, בלית-ברירה יאלץ הוא לערב את הרשויות המתאימות לנוכח האיומים כלפיו היה ואלה ימשכו מעת הגעת כתב תביעה מתוקן זה לידי הנתבעת.

17.
לאור המצב הבלתי-נסבל אליו נקלעו יחסי הצדדים הגיע התובע למסקנה שאין כל מוצא ולפיכך על הצדדים להתגרש מהר ככל שניתן לטובתם ולטובת הילדים אשר אך הסובלים מאוד מן המצב הנוכחי. התובע איננו מאמין כי יש סיכוי לאחות את הקרע והפער שנפער בינו לבין הנתבעת, אשר אף הביעה בפניו לאחרונה כי היא מוכנה להתגרש ממנו לעשות הסכם גירושין.

18.
לאור האמור עולה כי הנתבעת הינה מורדת ו/או עוברת על דת משה ו/או דת יהודית, ודי בסיבות אלה כדי לכפות עליה לקבל את גיטה מאת התובע מבלי שתהיה לה כל זכות לקבל את כתובתה ו/או תוספותיה. 

עיסוקו של התובע:

19.
התובע עובד כ__________. עסקו של התובע נתון לתנודות וניתן לומר כי העבודה בו אינה מצויה באופן שוטף והיא תלויה במצב הכלכלי של המשק.

20.
בעבר ניסה התובע לשלב עבודתו בענף ה____________ ביחד עם אביו. ברם, מעבודה זו לא ראה הוא פרי רב ובדיעבד הוברר כי התובע הועסק על-ידי אביו על-מנת לספק לו תעסוקה אשר לא היתה לתובע באותה תקופה. ויוער, אביו של התובע תומך רבות במשפחתו של התובע ואילולא עזרתו היו הצדדים וילדיהם מגיעים לכדי פת לחם וכפי שמופרט להלן.

21.
התובע משתכר בממוצע חודשי סך של כ_____________ ש"ח לחודש. הכנסתו זו איננה יכולה לספק את צרכי המשפחה ומשום כך נזקקו הצדדים להלוואות מאנשים וקרובי משפחה וכן מעזרה של אביו והלוואות אין ספור ממנו.


מצ"ב מסמך אותו ערכו הצדדים באשר לחובותיהם לאנשים השונים ומסומן "א" כחלק בלתי-נפרד מכתב תביעה זה.

נספח "א"

22.
לא אחת שילם אביו של התובע את המשכנתה הרובצת על דירת הצדדים ואשר שיעורה החודשי כ_________ ש"ח לחודש. 

23.
לסיכום ניתן לומר כי השתכרות התובע אין בה כדי להחזיק את צרכי הבית וכלכלתו. עובדה זו יודעת הנתבעת היטב ולמרות הכל אין ולא סייעה היא לתובע בהחזקת הבית עד אשר הגיע המצב כיום לכדי קריסה ממש. לנתבע אין משאבים יותר לגייס ומצבו של אביו אינו מאפשר לו כיום עזרה כבעבר. התובע עומד כיום נואש לנוכח גל הצונאמי הכלכלי הפוקד אותו באופן שהוא מרגיש כי כל עולמו חרב עליו וכל הארמון שנבנה בחול עומד להעלם לנוכח גל זה.

24.
עיסוקה של הנתבעת:


הנתבעת עובדת מזה כ_________ ב_________. הנתבעת משתכרת בעבודה זו סך של כ_________ ש"ח בממוצע לחודש. למרות מצבו הכלכלי הקשה של התובע הנתבעת אינה מוכנה לסייע באמצעות הכנסתה אשר כל כולה הולכת לצרכיה בלבד.


הנתבעת אינה מוכנה, כאמור, לסייע בכלכלת הבית והיא מסוגלת לבקש מהתובע שכר בייבי-סיטר כאשר היא הולכת לעבוד כמו גם נסיעות לעבודה בעוד כל הכנסתה הולכת עבורה.


מצב זה הוביל, כאמור, לקריסתו הכלכלית של התובע תוך יצירת חובות אדירים לצדדי ג', לרבות אביו. לתובע אין כל מנוס מלבצע מהלכים דרסטיים על-מנת לצמצם את נזקו הכלכלי כגון מכירת דירת בני-הזוג החזרת המשכנתה ותשלום חובות לנושים מההפרש שיוותר. 

25.
עובר לעבודתה הנ"ל עבדה הנתבעת כמוכרת בחנות רהיטים של אחותה בבני ברק. לצורך עבודתה זו נזקקה היא לנסיעות ולעבודה בלילות. מאז עבודתה זו החל לחול שינוי בהתנהגותה של הנתבעת כלפי התובע בייחסה לתובע. התובע ביקש ממנה לא אחת כי לא תלך לעבוד בלילות בעבודתה זו, ברם, הנתבעת לא התייחסה כלל לבקשותיו של התובע התעלמה ממנו כליל ועשתה את שברצונה. 


הנתבעת איננה מקבלת מרות בעלה ואינה נשמעת לו והיא עושה ועשתה ככל העולה על רוחה.

26.
לנוכח עילות הגירושין של התובע כלפי הנתבעת וכמפורט לעיל בהרחבה, יטען התובע כלפי הנתבעת כי אין הוא מחוייב כלל במזונותיה, מחד, ולחילופין, יטען הוא כלפיה "מעשה ידיך תחת מזונותייך", מאידך.

27.
זכויות וחובות הצדדים:


דירת המגורים:


א.
לצדדים דירת מגורים בבעלותם כאמור לעיל והמצויה ברח' __________ ב_________ והידועה כחלקה __________ בגוש __________ (להלן: "הדירה"), ואשר נרכשה על ידם באמצעות כספי משכנתה הרובצת כיום על הדירה בשיעור קרן של כ__________ ש"ח ואשר אותה יתרה כיום הינה בשיעור של כ__________ ש"ח שהם כ_________$ ארה"ב. 


כאמור, מידי חודש משלמים הצדדים עבור המשכנתה סך של כ_________ ש"ח לחודש.


התובע איננו יכול לעמוד יותר בהחזרי המשכנתה אשר רובצים אך על כתפו בלבד, ובהיות הדירה נכס הוני מחוייבת הנתבעת לשאת בנטל זה במשותף עמו. ברם, הנתבעת איננה משלמת ולו אגורה שחוקה אחת עבור המשכנתה. 


משכך הם פני הדברים אין מנוס אלא מלמכור את הדירה ולהחזיר את יתרת המשכנתה, מחד, ומאידך, להחזיר חובות לנושים השונים, אשר כפי שיפורט להלן, לא יהיה בתמורת הדירה שתתקבל די כדי לחסל אף את חובות הצדדים.


ב.
למען יעילות הדיון ומתוך רצון לסיים את מלוא העניינים השייכים לצדדים, התובע עותר לכב' בית-הדין כי יורה על פירוק השיתוף בדירה זו בדרך של מכירתה בפועל בשוק החופשי לכל המרבה במחיר, מחד, והחזר כל החובות הרובצים על הדירה ובגין הדירה, מאידך, לרבות: הוצאות בגין מכירתה (לרבות שכר-טרחת כונס הנכסים), סילוק המשכנתה הרובצת עליה, סילוק החוב לנושים השונים של הצדדים וכו' (להלן: "החובות הרובצים על הדירה"). 


ג.
היה ותיוותר יתרה כלשהי, לאחר סילוק כל החובות הרובצים על הדירה כאמור, יש לחלק יתרה זו בן הצדדים שווה בשווה.


ד.
לצורך ביצוע פירוק השיתוף בפועל בדירה, כאמור, מתבקש כב' בית-הדין למנות את בא-כוח הבעל ככונס נכסים והמוציא לפועל של מכירת הדירה כאמור לעיל. 

זכויות פנסיוניות:

28.
א.
לתובע אין כל זכויות פנסיוניות.


ב.
הנתבעת, אשר עובדת במקום עבודה מסודר, הינה לבטח בעלת זכויות פנסיוניות מצטברות אשר לתובע מגיע מהם מחצית. לתובע אין ידיעה כמה כספים מצויים בקרנות הפנסיה של הנתבעת אם בכלל, בית-הדין יתבקש לצוות על הנתבעת לגלות את זכויותיה כאמור.


ג.
בית-הדין יתבקש לקבוע כי זכויות הפנסיה של הצדדים יתחלקו ביניהם שווה בשווה.

תכולת הדירה:

29.
א.
לצדדים תכולת דירה מרובה, הכל כאמור בנספח "ב" המצ"ב כחלק בלתי-נפרד מתביעה זו.

נספח "ב"


ב.
התובע יטען כי יש לפרק ולחלק את תכולת הדירה בינו לבין הנתבעת בין בעין ובין בשווי כסף, באופן שכל התכולה תוערך על-ידי מעריך מוסכם על הצדדים ובהיעדר הסכמה ימנה בית-הדין את המעריך. 


ג.
לתובע ציוד לצורך עבודתו הכולל _________. רוב ציוד זה נרכש מכספי פיקדון של התובע עת השתחרר הוא מהצבא.

החזר הלוואות שונות של הצדדים: 

הלוואת שונות ללווים שונים:

30.
א.
כאמור, לאור הפער בין הכנסות הצדדים לבין הוצאותיהם נזקקו הצדדים להלוואות מאנשים שונים לרבות אביו של התובע.


ב.
על-פי ריכוז החובות אותו ערך התובע ואשר מצוי בידיעת הנתבעת הצדדים חייבים לנושים השונים סך של    כ_________$ וזאת כאמור וכמופיע בנספח "א" לכתב תביעה זה.


ג.
במסגרת הליך הגירושין ופירוק השיתוף בדירת הצדדים כאמור לעיל יתבקש כב' בית-הדין להורות כי החזר החובות לנושים השונים כמוהו כהחזר חובות הרובצים על הדירה וכי על תשלום זה להתבצע מקבלת התמורה שתתקבל ממחיר המכירה של הדירה.


ד.
התובע עותר לבית-הדין כי יורה שהחובות לנושים השונים הינם חובות המשותפים לצדדים אשר הם חבים כל אחד מחצית מחובות אלה וכי מתוך כספי מכירת הדירה של הצדדים ולאחר סילוק המשכנתה הרובצת על הדירה תוחזר יתרת ההלוואות לנושים השונים לפי סדר קדימות אותו יחליט כונס הנכסים שיתמנה למכירת הדירה. בית-הדין יתבקש להורות לכונס הנכסים שיתמנה למכירת הדירה לעשות כן כחלק מסילוק חובות הצדדים על הדירה.

משמורת הילדים, החזקתן, הסדרי ראייתן ומזונותיהן:

31.
כאמור, לצדדים יחדיו מנישואיהם שלושה ילדים כאמור.

32.
התובע סבור כי טובתם של הילדים מחייבת כי החזקתם ומשמורתם של הילדים תהינה בידי התובע תוך מתן זכות נתבעת לראותם על-פי הסדרי ראיה המוצעים כדלקמן: 


בימים __________ בשבוע בשעות __________. הילדים ילונו בבית האם והאם תדאג להביאם לבית-הספר ישירות.


בכל סוף שבוע _________ החל משעה _________ ביום שישי ועד למוצאי-שבת בשעה _________ האם תחזירן את הילדים לבית האב.


באירועים מיוחדים תהיה זכאית האם כי הילדים יהיו איתה תוך תיאום עם האב והילדים.


במקרה בו הילדים יוותרו בחזקת האב, הרי שמזונותיהם יחולו עליו.

33.
היה ובית-הדין לא ייעתר לבקשת האב להחזקת הילדים כי אז מבוקש להורות כי האב ישלם למזונות ילדיו סך של ___________ ש"ח לחודש וזאת לנוכח השתכרותו של האב כיום וההוצאות הכבדות שתהינה לו עת יצטרך הוא לעזוב את הדירה המשותפת לו ולנתבעת, וזאת עד הגיעם לגיל 18 כל אחד או סיום בית-הספר התיכון, המאוחר מבין השניים.

34.
כן מסכים האב לשלם לילדים מחצית מכל הוצאה רפואית חריגה שיהיו הילדים זקוקים לה, חס וחלילה, וזאת תוך תיאום בינו לבין הנתבעת בדבר גובה ההוצאה.

סמכות בית-הדין:

35.
לבית-הדין הנכבד הסמכות המקומית והעניינית לדון בתובענת התובע, וזאת בין הייתר לאור העובדה כי הצדדים גרים ב_________ וכי בית-הדין הנכבד מצוי בסמוך למקום מגוריהם.

הכנות בהגשת התביעה ובכל הכרוך בה:

36.
למען יעילות הדיון ולצורך הכרעה במלוא המחלוקות הקיימות בין הצדדים הגיש הבעל את תביעתו המתוקנת זו לגירושין, מתוך רצון אמיתי להתגרש, תוך שהוא כורך בה כדין את כל העניינים הצריכים הכרעה בינו לבין הנתבעת וכאמור במבוא לכתב תביעה זה.

לסיכום:

37.
לאור האמור לעיל יתבקש כב' בית-הדין לזמן את הנתבעת לדין ולחייבה ו/או להורות כדלקמן:


א.
לכוף עליה לקבל את גיטה מאת התובע.


ב.
כי התובע פטור מתשלום כתובתה של הנתבעת ו/או תוספותיה.


ג.
כי אין הנתבעת זכאית למזונות מאת התובע, ולחילופין, להורות כי "מעשה ידיה תחת מזונותיה".


ד.
להורות על איזון זכויות כספיות ומשאבים בין הצדדים לרבות בחובות המשותפים של הצדדים.


ה.
להורות על פירוק השיתוף בדירה באמצעות מכירתה לכל המרבה במחיר בשוק החופשי כאשר לצדדים תהיה זכות סירוב ראשונה לרוכשה מאת רעהו בהתאם להתמכרות ביניהם כאשר הבסיס להתמכרות תהיה חוות-דעת שמאי אשר יעריך את הדירה או הצעת צד ג' לרוכשה, הגבוהה מבין השניים.


ו.
למנות את עורך-דין _________ - הח"מ, ככונס נכסים לצורך מכירת הדירה וחלוקת התמורה בין הצדדים לאחר כיסוי כל חובות הצדדים בגין הדירה ו/או המשותפים להם. לרבות, החזר תשלומי המשכנתה, ההלוואה לנושים השונים כאמור בנספח "א" לכתב התביעה.


ז.
להורות כי מתוך כספי הדירה יוחזרו חובות והלוואות הצדדים לרבות, תשלום המשכנתה, ההלוואות לנושים השונים כאמור בנספח "א" לכתב התביעה.


ח.
להורות על פירוק שיתוף מיטלטלין של הצדדים בדירה בדרך של חלוקה בעין ו/או באמצעות תשלומי כסף איש לריעהו בגין שווים אשר יוערך על-ידי שמאי מיטלטלין מקצועי.


ט.
כי החזקתם ומשמורתם של הילדים תהיה בידי התובע תוך מתן זכות לאם לקבלם או לראותם כאמור וכמפורט בכתב התביעה לעיל.


י.
לחילופין, כי הנתבעת תהיה זכאית לקבלת סך של ___________ ש"ח לחודש בלבד עבור מזונות הילדים לכל אחת מהן __________ ש"ח לחודש וזאת עד הגיע מי מהילדים לגיל 18 או סיום לימודיהן בתיכון, המאוחר מבין השניים.


יא.
לשלם לתובע הוצאות משפט ושכר-טרחת עורך-דין + מע"מ כדין.






_________________





__________, עורך-דין






בא-כוח התובע

